《宿杨干寺有先公题诗刻 其二》
明代·程敏政

联镳来过远公房，一上高楼百虑忘。坐近虚檐同听雨，匕翻宿火自添香。

上人作供时兼酒，学士谈禅欲借床。为报登临须早发，呼童乘夜理山装。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。